Agens deg-s ttilin lecɣal n uxxam, lmakla d usewwi d yiɣimi. Ma tmuqleḍ akin ɣer tqarnit ak-id-iban lkanun, ad tafeḍ yers fell-as yinyen. Deg-s sewwayen yerna seḥmuyen di tegrest. Nnig lkanun yettili udekkan ttilint daɣen tekwatin, rrif-s kan ad ak-id-iban useɣwen ɣer-s i ttɛelliqen llebṣel d ticcert. Ma tmuqleḍ ɣer tama tazelmaḍt yella uddaynin deg-s yettili lmal “tistan, ulli….” Imi wagi d azamul n rrbeḥ. Nnig n udaynin ad naf taɛrict neɣ takanna, ttaǧǧan ikufan deg-s, tagulla” lmakla”.